**КРАЛСТВО ДАНИЯ**

**МИТНИЧЕСКИ ИЗИСКВАНИЯ**

**МИТНИЧЕСКИ ИЗИСКВАНИЯ ПРИ ВНОС И ИЗНОС ОТ КРАЛСТВО ДАНИЯ**

**o Какво е разрешено да се внася при пътуване в Дания**

**ПРИ ПРИСТИГАНЕ В ДАНИЯ ОТ СТРАНА-ЧЛЕНКА НА ЕС**

**√ Задължително информирайте Датската данъчна и митническа служба SKAT, ако носите със себе си пари с обща стойност над 10 000 евро.**

При влизане или напускане на Дания винаги трябва да се информира Датската данъчна и митническа служба SKAT, ако носите обща сума, съответстваща на повече от 10 000 евро (приблизително 75 000 датски крони или 19 500 лева). Това важи, независимо от вида на валутата и независимо дали парите са в брой, в пътнически чекове или в ценни книжа. Укриването на информация пред SKAT е митническо нарушение и Вие ще бъдете глобени, а SKAT може да задържи парите. Можете да намерите повече информация за това, как да се декларират големи суми пари, на следния интернет адрес:

<https://skat.dk/skat.aspx?oid=2234822&ik_navn=subtree>

**√** Когато влезете в Дания от друга държава членка на ЕС, можете да внесете **стоки за лична употреба**, без да плащате акцизи за тези стоки. „За лична употреба” означава, че Вие, членовете на Вашето домакинство и Вашите лични гости са единствените, които могат да ползват въпросните стоки. Ако например ще продавате стоките или внасяте стоките за други хора, то те не са „за лично ползване”, така че акцизите на въпросните стоки трябва да се платят (<https://skat.dk/skat.aspx?oid=2244291>; <https://skat.dk/skat.aspx?oid=2236522&ik_navn=subtree>).

Ако стоките са закупени от страна извън ЕС и имате междинно кацане в страна- членка на ЕС, при внасянето в Дания в сила са правилата за стоки, закупени от страна извън ЕС (За **приложимите правила при пристигане от страна извън ЕС** може да намерите информация на адрес: <https://skat.dk/skat.aspx?oid=2236523&ik_navn=subtree>

**Разрешени количества при внос на цигари и алкохол** за лична употреба от лица над 18 годишна възраст:

**ТЮТЮНЕВИ ИЗДЕЛИЯ**

Цигари – до 300 бр. (при влизане от България, Хърватия, Литва, Латвия и Унгария) и до 800 бр. (при влизане от други страни от ЕС), или пури – до 200 бр., или пурети (макс. 3 г./къс) – до 400 бр., или тютюн до 1 кг.

**АЛКОХОЛ**

Алкохол (над 22% алкохолно съдържание и напитки, към които е добавен алкохол) – до 10 л

Алкохол (до 22% алкохолно съдържание) като шери и шампанско – до 20 л

Трапезно вино (напр., червено и бяло вино, и розе) – до 90 л

Бира – до 110 л

Не е разрешено внасянето на тютюневи изделия от лица под 18 годишна възраст. Непълнолетни граждани между 16-17 годишна възраст имат право да внасят за лична употреба бира и вино с максимално алкохолно съдържание до 16.4% в количества до 90 л за вино и до 110 л за бира.

Бензин, дизелово гориво и мазут

Разрешен е вносът на минерални масла като бензин, дизелово гориво, мазут и масло от рапица „за лична употреба”. Горивата трябва да се съхраняват в резервоара на автомобила или в резервна кутията.

**√ Специални правила за внос на определени стоки**

Специален режим за внос в Дания се прилага за следните стоки:

• Месо, яйца, мляко, сирене и др. животински продукти. Не е необходимо разрешение при вноса на храни от други страни от ЕС за лична употреба. Няма ограничение за количеството, доколкото стоките биват пренасяни в собствения багаж или в непосредствена връзка с пътуването, или биват получени в пакети. Във връзка с избухването на епизоотии могат да бъдат въвеждани рестрикции. По отношение на хранителните продукти с неживотински произход няма ограничение при вноса за лична употреба. За повече информация посетете следния сайт на Датската ветеринарна администрация и администрация по храните: [www.foedevarestyrelsen.dk](http://www.foedevarestyrelsen.dk).

**• Медикаменти, използвани в хуманната и ветеринарната медицина**

Разрешен е вносът на медикаменти от страни от ЕС, когато са за лична употреба и са за лечение на хуманни заболявания. Препоръчително е гражданите, когато пренасят лекарства през граница, да носят със себе си рецепта. За отправяне на запитвания относно внасяне на конкретни лекарствени продукти в Дания, можете да използвате следния формуляр на сайта на Датската агенция по лекарствата: <https://secure.capevo.net/xform/frontend/irs.aspx?alias=801&groupId=58&doctype=1&formid=801>

**• Пестициди**

За вноса на пестициди в Дания като Раундъп, отрова за плъхове и консерванти за дървесина се изисква специално разрешение от Датската агенция за защита на околната среда. За повече информация посетете следния сайт: [mst.dk](http://www.mst.dk/).

**• Растения**

Вносът в Дания за лични цели на закупени в други страни от ЕС растения като цяло е разрешен. Препоръчва се да купувате и внасяте видимо здрави растения, както и да предвидите и предотвратите евентуалното внасяне на нежелани вредители по растенията. Контрол по вноса и износа на растения в / от Дания се осъществява от Датската агенция за земеделие и рибарство (<http://agrifish.dk>).

**• Други продукти със специален режим:**

* Фойерверки (вижте повече на адреса на Датската служба за технологична безопасност: [sikkerhedsstyrelsen.dk](http://www.sikkerhedsstyrelsen.dk/)); <https://skat.dk/skat.aspx?oid=2234828&ik_navn=transport>
* Оръжия и експлозиви (повече информация на сайта на Датската полиция: [politi.dk](http://www.politi.dk/), <https://skat.dk/skat.aspx?oid=2234827&ik_navn=transport> )
* Наркотици и продукти, които могат да се използват за производство на наркотици; <https://skat.dk/skat.aspx?oid=2234826&ik_navn=transport>
* Продукти с подправени търговски марки и пиратски продукти <http://www.stoppiratkopiering.dk/>

Вносът на някои от горните продукти е абсолютно забранен, например наркотици. Други могат да бъдат внасяни, само ако имат специално разрешение. Датската данъчна и митническа служба SKAT ще Ви информира за всякакви специални правила, които се прилагат за стоките, които искате да внесете и дали трябва да се изиска специално разрешение за тях.

Обща информация за вноса на стоки, спрямо които важат специални правила, може да бъде намерена на следния адрес на датската данъчна администрация: (<https://skat.dk/skat.aspx?oid=2234823&ik_navn=breadcrum>)

**√ Транспортиране на домашни любимци**

Подробна информация за пътуването с домашни любимци, както и за комерсиален внос на такива в Дания може да бъде намерена на следния адрес на Датската ветеринарна администрация и администрация по храните: <https://www.foedevarestyrelsen.dk/english/ImportExport/Travelling_with_pet_animals/Dogs_cats_ferrets/Pages/default.aspx>

**√** **Пренасяне на предмети на културата и изкуството**

При вноса/износа на предмети на културата и изкуството в/от страни от ЕС не се дължат мита и предметите не се декларират в случай, че не става дума за културни ценности с голямо значение. Върху стойността на предметите е дължим ДДС. Правилото е в сила за предмети, които не са считани за културна ценност с голямо значение.

* **Правила при износ на предмети, считани за част от културното наследство**

По отношение вноса/износа на културни ценности приложими са Конвенцията на ЮНЕСКО за мерките, насочени към забрана и предотвратяване на незаконен внос, износ и прехвърляне на правото на собственост на културни ценности (ратифицирана от Дания през 2003 г.) и допълващата я Конвенция UNIDROIT относно връщане на откраднатите или незаконно изнесени културни ценности (ратифицирана от Дания през 1995 г.)

От Министерството на културата на Дания съветват гражданите да не предприемат внос/износ на културни артефакти, ако не са убедени в законността на действието си. Конкретните правила, уреждащи износа от Дания на редки произведения на изкуството, предмети от значение за културната история, книги, ръкописи документи и др. са регулирани от Декларация на Министерството на културата за областите на приложение на Параграф 1 на гореспоменатата конвенция на ЮНЕСКО и Закона за защита на културните ценности на Дания от 1987 г. (и последващите му изменения). Той постановява, че е необходимо специално разрешение за износа на: • Културни предмети от периода преди 1660 г. • Културни предмети на възраст повече от 50 г. и на стойност не по-малка от 158 000 крони • Фотографии (без оглед на възрастта им) на стойност не по-малка от 30 000 крони. По изключение законът може да бъде прилаган за други предмети на културата, по разпореждане на министъра на културата. Гореспоменатите предмети не могат да бъдат изнасяни от Дания без писмено разрешение, което се издава след решение на петчленна Комисия по износ на културни ценности към Агенцията по културното наследство. За разрешение може да се кандидатства чрез попълване на заявление от сайта на Комисията по износ на културни ценности (http://kulturvaerdier.kb.dk/wp-content/arkiv/skema.pdf/). Ако бъде отказано разрешение за износ, държавата предлага да откупи предмета по пазарни цени, без да получава право на предимство при покупката. Описаните регулации не обхващат монети и медали. За повече информация: <http://www.kulturarv.dk/>, <http://kulturvaerdier.kb.dk/>

**ОБЩИ ПРАВИЛА ЗА ДЕЙСТВИЕ ПРИ ПРИСТИГАНЕ В ДАНИЯ:**

**o Какво трябва да направите при пристигане в Дания**

При входните точки на страната ще намерите червено или зелено платно, през което трябва да минете при пристигането си. При внос на стоки, подлежащи на облагане с мита и акциз, трябва да се свържете със служба SKAT, като преминете през червената лента. Това важи и ако се съмнявате, дали Ви е позволено да внесете определени стоки без да плащате мита и акцизи. Когато няма червено платно, трябва да се свържете с митническата служба за оформяне на документи при внос на стоки, подлежащи на облагане с мита и акциз, както и когато не знаете, дали трябва да се плащат мита и акцизи. Ако нарушите правилата за това колко стоки могат да бъдат внасяни без заплащане на мита и акцизи, ще бъдете глобени. Обикновено глобата ще отговаря на два пъти стойността на приложимите мита и акцизи. В допълнение на глобата ще трябва да заплатите и дължимите мита и акцизи.

**√ За допълнителна информация**

Подробна информация за спецификите на вноса/износа на стоки в Кралство Дания, както и за особеностите на митническите процедури може да се намери на интернет страницата на Данъчната и митническа служба на Дания (SKAT) на датски и английски език: [www.skat.dk](http://www.skat.dk).

Актуална информация за датската данъчна система може да бъде намерена на адрес: <http://skat.dk/getFile.aspx?Id=130346> (на английски език).